
ภาคผนวก 2
[แนบท้ายประกาศที่ สน. 48/2567 ซึ่งแก้ไขเพิ่มเติมโดย
ประกาศที่ สน. 7/2569 (ฉบับที่ 2)]


ข้อมูลเกี่ยวกับนโยบายการลงทุนและเงื่อนไขการให้บริการกองทุนส่วนบุคคลรูปแบบพอร์ตมาตรฐาน

สาระตามภาคผนวกนี้ เป็นการกำหนดให้บริษัทจัดการจัดทำข้อมูลเกี่ยวกับนโยบายการลงทุนและเงื่อนไขการให้บริการกองทุนส่วนบุคคลรูปแบบพอร์ตมาตรฐาน สำหรับนำไปเปิดเผยผ่านช่องทางที่ผู้ลงทุนทั่วไปเข้าถึงได้ ตลอดจนให้เป็นข้อมูลแก่ลูกค้าประกอบการเสนอนโยบายการลงทุน และระบุไว้ในสัญญารับจัดการกองทุนส่วนบุคคล  ทั้งนี้ ตามที่กำหนดในข้อ 14 ข้อ 15 
ข้อ 16 ข้อ 18 และข้อ 19 แห่งประกาศที่ สน. 48/2567  
ในการจัดทำข้อมูลตามภาคผนวกนี้ ให้บริษัทจัดการใช้ภาษาที่กระชับ เข้าใจง่าย ชัดเจน โปร่งใส ไม่มีลักษณะที่อาจทำให้ลูกค้าเข้าใจผิดในลักษณะ ประเภท ความเสี่ยง หรือผลตอบแทน โดยในกรณีที่ใช้คำศัพท์เทคนิค ให้มีคำอธิบายเพิ่มเติมคำศัพท์นั้นด้วย
ในการเปิดเผยข้อมูลตามภาคผนวกนี้ ให้บริษัทจัดการเลือกใช้วิธีการเปิดเผยข้อมูลด้วยรูปแบบที่สามารถอ่านหรือสื่อสารได้อย่างชัดเจน เช่น การเปิดเผยในรูปแบบข้อมูลอิเล็กทรอนิกส์ที่มีการแสดงผลผ่านสื่ออิเล็กทรอนิกส์ และมีการตอบสนองต่อคำสั่ง (interactive) ซึ่งสามารถเชื่อมโยงไปยังข้อมูลอื่นตามที่กำหนดไว้ เป็นต้น 
ข้อมูลเกี่ยวกับนโยบายการลงทุนและเงื่อนไขการให้บริการกองทุนส่วนบุคคลรูปแบบพอร์ตมาตรฐาน อย่างน้อยต้องมีรายละเอียดของข้อมูลตามที่กำหนด ดังต่อไปนี้

	รายการ
	รายละเอียดของข้อมูล

	1.  นโยบายการลงทุน กลยุทธ์การลงทุน และกลุ่มลูกค้าเป้าหมาย
	1.1  นโยบายการลงทุน (investment policy) ได้แก่
       1.1.1  ประเภทของหลักทรัพย์และทรัพย์สินที่จะลงทุน เช่น เงินฝาก ตราสารหนี้ภาครัฐ หุ้นกู้เอกชน หุ้น ETF เป็นต้น
       1.1.2  เป้าหมาย/วัตถุประสงค์ของการลงทุน (investment objective)
       1.1.3  ตัวชี้วัด (benchmark) ที่มีลักษณะตามข้อ 3 ของภาคผนวก 1 ซึ่งแนบท้ายประกาศที่ สน. 48/2567 โดยมีรายละเอียดของตัวชี้วัด ดังนี้ 
      1.1.3.1  ตัวชี้วัดที่ใช้ในการวัดและเปิดเผยผลการดำเนินงาน  ทั้งนี้ ในกรณีที่มีนโยบายการลงทุนในทรัพย์สินหลายประเภท ให้ระบุตัวชี้วัด
ที่สร้างขึ้นจากตัวชี้วัดของทรัพย์สินแต่ละประเภทซึ่งคำนวณวิธีถัวเฉลี่ย
ถ่วงน้ำหนักตัวชี้วัดของทรัพย์สินแต่ละประเภทตามสัดส่วนการลงทุนและต้องระบุความถี่ในการปรับน้ำหนักขององค์ประกอบอย่างชัดเจนด้วย
      1.1.3.2  เงื่อนไขกรณีเปลี่ยนตัวชี้วัด และช่องทางในการแจ้ง
ให้ลูกค้าทราบล่วงหน้าถึงการเปลี่ยนตัวชี้วัดดังกล่าว (ถ้ามี)
       1.1.4  การลงทุนใน derivatives ในกรณีที่มีนโยบายการลงทุน
ใน derivatives เพื่อป้องกันความเสี่ยง (hedging) หรือเพื่อ efficient portfolio management (EPM) (ถ้ามี)
       1.1.5  ชื่อกองทุนหลัก (master fund) ในกรณีที่มีนโยบายการลงทุน
ในลักษณะเดียวกันกับกองทุนรวมฟีดเดอร์ (ถ้ามี)
       1.1.6  กลยุทธ์ในการปรับสัดส่วนการลงทุน (rebalance) (ถ้ามี)
       1.1.7  วันที่มีการปรับปรุงนโยบายการลงทุนอย่างมีนัยสำคัญ 
พร้อมคำอธิบายตามความเหมาะสมให้ชัดเจน เพื่อให้ลูกค้าทราบถึงวันที่มี
การปรับปรุง (ถ้ามี) เช่น การปรับปรุงจากนโยบายการลงทุนที่คัดกรอง (filter) ตราสารทุนที่มีค่าอัตราส่วนราคาตลาดต่อกำไรสุทธิ (P/E Ratio) 10 เท่า 
เป็น P/E Ratio 5 เท่า เป็นต้น
1.2  กลยุทธ์การลงทุน (investment management strategy) ซึ่งแสดงวิธีการบริหารจัดการนโยบายการลงทุนเพื่อให้บรรลุเป้าหมายการลงทุน 
เช่น มุ่งหวังให้ได้รับผลตอบแทนสูงกว่าดัชนีหรือกองทุนหลัก (active management) หรือมุ่งหวังให้ได้รับผลตอบแทนตามดัชนีชี้วัดหรือกองทุนหลัก (passive management/ index tracking) เป็นต้น
1.3  กลุ่มลูกค้าเป้าหมาย (target client segment) ซึ่งแสดงข้อมูล
ความเหมาะสมของนโยบายการลงทุนกับประเภทของลูกค้า ระดับความเสี่ยงของลูกค้า และกลุ่มลูกค้าที่ไม่เหมาะสมกับนโยบายการลงทุนดังกล่าว

	2.  สัดส่วนการลงทุนในหลักทรัพย์และทรัพย์สินอื่นที่จะลงทุนตามนโยบายการลงทุน
	2.1  สัดส่วนการลงทุนของหลักทรัพย์และทรัพย์สินที่ลงทุนแต่ละประเภท (proportion of asset types) โดยให้แสดงให้เป็นอัตราส่วนร้อยละ
ของแต่ละประเภทที่จะลงทุน เช่น ลงทุนในตราสารทุนโดยเฉลี่ยในรอบปี
ไม่ต่ำกว่า 80% เป็นต้น
2.2  การจัดสรรการลงทุนในต่างประเทศ (country allocation) สำหรับการลงทุนโดยตรง (direct investment) ให้แสดงเป็นอัตราส่วนร้อยละของการจัดสรรการลงทุนในแต่ละประเทศ
       ในกรณีที่มีนโยบายการลงทุนในลักษณะเดียวกันกับกองทุนรวมฟีดเดอร์  อาจเปิดเผยข้อมูลตาม 2.1 - 2.2 โดยระบุข้อมูลของกองทุนหลักได้

	3.  ผลการดำเนินงานในอดีต 
	3.1  ผลการดำเนินงานในอดีต ดังนี้
      (1)  ผลการดำเนินงานทางทฤษฎี (theoretical performance) อย่างต่อเนื่อง อย่างน้อย 5 ปี แต่ไม่เกิน 10 ปี สำหรับกองทุนส่วนบุคคลรูปแบบพอร์ตมาตรฐานที่มีการให้บริการน้อยกว่า 1 ปี 
      (2)  ผลการดำเนินงานที่เกิดขึ้นจริง (actual performance) สำหรับกองทุนส่วนบุคคลรูปแบบพอร์ตมาตรฐานที่มีการให้บริการตั้งแต่ 1 ปี 
       ทั้งนี้ ผลการดำเนินงานตาม (1) และ (2) ที่นำมาเปิดเผยนั้น ให้เป็นไปตามคำอธิบายเกี่ยวกับผลการดำเนินงานในอดีต ซึ่งแนบท้ายภาคผนวกนี้
3.2  ข้อมูลการเปรียบเทียบระหว่างผลการดำเนินงานในอดีตตามข้อ 3.1 
ที่เลือกใช้กับตัวชี้วัดที่เปิดเผยตามข้อ 1.1.3 
3.3  ข้อมูลความเสี่ยงที่ได้จากการคำนวณมูลค่าทรัพย์สินสุทธิย้อนหลัง
โดยใช้ความผันผวน (standard deviation) ที่แสดงเป็นข้อมูลอัตราต่อปี (annualized) พร้อมเปิดเผยระยะเวลาที่ใช้คำนวณประกอบด้วย เช่น 
หากบริษัทจัดการใช้ข้อมูลย้อนหลัง 3 ปี ต้องระบุว่า “standard deviation (3Y)” เป็นต้น
3.4  คำเตือนประกอบการเปิดเผยผลการดำเนินงานในอดีต ซึ่งทำให้ลูกค้าเข้าใจถึงประเภทของผลการดำเนินงานในอดีตที่เปิดเผยตามข้อ 3.1 โดยเปิดเผยคำเตือนดังกล่าวในพื้นที่หรือบริเวณเดียวกันกับที่เปิดเผยผลการดำเนินงาน
ในอดีต  ทั้งนี้ ตามตัวอย่างคำเตือน ซึ่งแนบท้ายภาคผนวกนี้

	4.  ข้อมูลเชิงสถิติเกี่ยวกับนโยบายการลงทุน
	ข้อมูลเชิงสถิติเกี่ยวกับนโยบายการลงทุน ต้องคำนวณและจัดทำตามวิธีการ
ที่กำหนด ดังต่อไปนี้ 
4.1  ผลการขาดทุนสูงสุดที่เกิดขึ้น (maximum drawdown)  ให้แสดงผลขาดทุนสะสมสูงสุดที่เกิดขึ้นจากผลการทดสอบย้อนหลัง โดยให้แสดงเป็น % อย่างน้อย 5 ปี (หรือตั้งแต่วันแรกของการทดสอบนโยบายการลงทุนย้อนหลังจนถึงปัจจุบันกรณีข้อมูลย้อนหลังไม่ถึง 5 ปี) โดยมีวิธีการคำนวณ ดังนี้

drawdown(t) = มูลค่ากองทุน(t) – มูลค่ากองทุนสูงที่สุด*
                                มูลค่ากองทุนสูงที่สุด*
maximum drawdown = min (drawdown(t))
หมายเหตุ*   มูลค่ากองทุนที่สูงที่สุดคือ มูลค่ากองทุนสูงสุดของระยะเวลาก่อนหน้าจนถึงวันที่คำนวณ (t)

4.2  ระยะเวลาฟื้นตัว (recovering period) ให้แสดงระยะเวลาฟื้นตัว 
โดยสามารถระบุหน่วยเป็น “ปี” หรือ “เดือน” ได้ตามความเหมาะสม 
เพื่อเป็นข้อมูลให้ลูกค้าทราบถึงระยะเวลาตั้งแต่ผลขาดทุนสูงสุดจนถึงระยะเวลาที่ฟื้นกลับมาที่เดิม
4.3  สัดส่วนของการลงทุนที่มีการป้องกันความเสี่ยงจากอัตราแลกเปลี่ยน (FX hedging) โดยแสดงเป็น % ณ วันที่ปรับปรุงข้อมูลล่าสุด
4.4  กรณีนโยบายการลงทุนมุ่งเน้นลงทุนในตราสารทุน ให้แสดงค่า Sharpe ratio เพิ่มเติมด้วย โดยแสดงอัตราส่วนระหว่างผลตอบแทนส่วนเพิ่มของนโยบายการลงทุนเปรียบเทียบกับความเสี่ยงจากการลงทุน โดยคำนวณจากผลต่างระหว่างอัตราผลตอบแทนของนโยบายการลงทุนกับอัตราผลตอบแทนที่ปราศจากความเสี่ยง (risk - free rate) เปรียบเทียบกับความผันผวน (standard deviation) ของนโยบายการลงทุน โดยให้คำนวณเป็นอัตราต่อปี (annualized) และใช้ข้อมูลย้อนหลังล่าสุด 3 ปี หรือกรณีข้อมูลย้อนหลังไม่ถึง
3 ปี แต่ไม่ต่ำกว่า 1 ปี[footnoteRef:2] ให้ใช้ข้อมูลตั้งแต่วันแรกของการทดสอบนโยบาย
การลงทุนย้อนหลังจนถึงปัจจุบัน ทั้งนี้ risk - free rate ที่ใช้ในการคำนวณคือ ThaiBMA short - term government bond index โดยมีวิธีการคำนวณ ดังนี้ [2:  หากข้อมูลย้อนหลังไม่ถึง 1 ปี ไม่ต้องแสดงค่า Sharpe ratio เพิ่มเติมตามข้อ 4.4] 


Sharpe ratio 	=             
Rp = portfolio return 
Rf  = risk free rate (short - term government bond index),
 = standard deviation of portfolio 


	5.  ค่าธรรมเนียม และค่าใช้จ่ายที่เรียกเก็บจากการให้บริการตามนโยบายการลงทุน 


	ค่าธรรมเนียมที่เรียกเก็บจริงและค่าใช้จ่ายรวมต่อปี โดยรวมภาษีมูลค่าเพิ่ม ภาษีธุรกิจเฉพาะ หรือภาษีอื่นใดแล้ว ดังต่อไปนี้
5.1  ค่าธรรมเนียมการจัดการกองทุนที่เรียกเก็บจากลูกค้าในอัตรารายปี (management fee)
5.2  ค่าธรรมเนียมผู้รับฝากทรัพย์สินที่เรียกเก็บจากลูกค้า (custodian fee)
5.3  ค่าธรรมเนียมที่เรียกเก็บจากลูกค้าเมื่อเริ่มลงทุนในนโยบายการลงทุน (front - end fee) (ถ้ามี)
5.4  ค่าธรรมเนียมที่เรียกเก็บจากลูกค้าเมื่อเลิกลงทุนในนโยบายการลงทุน (back - end fee) (ถ้ามี)
5.5  ค่าธรรมเนียมการฝาก ถอน หรือโอนเงินตราต่างประเทศที่เรียกเก็บจากลูกค้าเป็นรายครั้ง (deposit and withdrawal fees for foreign currency) 
(ถ้ามี)
5.6  ค่าธรรมเนียมที่เรียกเก็บจากลูกค้าโดยอ้างอิงกับผลการดำเนินงาน
เป็นรายปี โดยให้แสดงอัตราที่เรียกเก็บและวิธีการเรียกเก็บอย่างชัดเจน (performance fee) (ถ้ามี)
5.7  ค่าธรรมเนียมอื่นๆ (ถ้ามี)
      ทั้งนี้ หากค่าธรรมเนียมหรือค่าใช้จ่ายรายการใดมีเงื่อนไขในการเรียกเก็บ 
ให้ระบุเงื่อนไขดังกล่าวให้ชัดเจนด้วย
      การเปลี่ยนแปลงค่าธรรมเนียม และค่าใช้จ่ายที่เรียกเก็บจากการให้บริการตามนโยบายการลงทุน ต้องเปิดเผยปัจจัยและเงื่อนไขการปรับเพิ่มค่าธรรมเนียม เพื่อให้ลูกค้าทราบล่วงหน้าอย่างชัดเจน โดยอย่างน้อยต้องแสดงข้อความเกี่ยวกับการเปลี่ยนแปลงค่าธรรมเนียมและค่าใช้จ่ายที่เรียกเก็บจากการให้บริการตามนโยบายการลงทุนในช่องทางการเปิดเผยข้อมูลให้ลูกค้าทราบด้วย เช่น บริษัทจัดการอาจพิจารณาเปลี่ยนแปลงค่าธรรมเนียมและค่าใช้จ่ายที่เรียกเก็บเพื่อให้สอดคล้องกับกลยุทธ์การลงทุนหรือค่าใช้จ่าย
ในการบริหารจัดการ เป็นต้น

	6.  ระดับความเสี่ยงจากการลงทุน ตามนโยบายการลงทุน และคำเตือนเกี่ยวกับการลงทุนตามนโยบายการลงทุน
	6.1  ระดับความเสี่ยงของนโยบายการลงทุน โดยอาจพิจารณานำหลักเกณฑ์
การจัดทำระดับความเสี่ยงของกองทุนรวม ตามแบบ 123 - 1 แนบท้าย
ประกาศสำนักงานคณะกรรมการกำกับหลักทรัพย์และตลาดหลักทรัพย์
ที่ สน. 69/2564 เรื่อง หนังสือชี้ชวนเสนอขายหน่วยลงทุนของกองทุนรวม
เพื่อผู้ลงทุนทั่วไป กองทุนรวมเพื่อผู้ลงทุนที่มิใช่รายย่อย และกองทุนรวม
เพื่อผู้ลงทุนประเภทสถาบัน ลงวันที่ 23 ธันวาคม พ.ศ. 2564 มาใช้โดยอนุโลมได้
6.2  คำเตือนเกี่ยวกับการลงทุนในนโยบายการลงทุน อย่างน้อย ดังต่อไปนี้
       6.2.1  คำเตือนว่า “ในการเสนอนโยบายการลงทุนของกองทุน
ส่วนบุคคลนี้มิได้เป็นการแสดงว่าสำนักงานได้รับรองถึงความถูกต้องของข้อมูลดังกล่าว หรือได้ประกันราคาหรือผลตอบแทนของนโยบายการลงทุนที่เสนอนั้น”
       6.2.2  กรณีที่บริษัทจัดการมีธุรกรรมที่อาจก่อให้เกิดความขัดแย้ง
ทางผลประโยชน์ ต้องมีคำเตือนเกี่ยวกับความขัดแย้งทางผลประโยชน์ที่อาจเกิดขึ้นด้วย เช่น บริษัทจัดการมีการลงทุนเพื่อตนเองซึ่งอาจก่อให้เกิด
ความขัดแย้งกับประโยชน์ของลูกค้า เป็นต้น รวมทั้งต้องแสดงช่องทางและวิธีการที่ลูกค้าสามารถตรวจสอบรายละเอียด และสอบถามข้อมูลอื่นเพิ่มเติม เช่น ทางเว็บไซต์ของบริษัทจัดการ เป็นต้น

	7.  ปัจจัยความเสี่ยงที่เกี่ยวข้องกับการลงทุนตามนโยบายการลงทุน[footnoteRef:3] [3:  ให้แสดงข้อมูลปัจจัยความเสี่ยงที่เกี่ยวข้องกับนโยบายการลงทุนนั้น ตลอดจนแนวทางการบริหารความเสี่ยงดังกล่าว โดยเรียงลำดับตามโอกาสที่อาจเกิดขึ้นและนัยสำคัญของผลกระทบจากมากไปหาน้อย] 

	คำอธิบายปัจจัยความเสี่ยงที่สอดคล้องกับระดับความเสี่ยงของนโยบาย
การลงทุน ซึ่งครอบคลุมถึงโอกาสที่จะเกิดความเสี่ยง ผลกระทบที่จะเกิดขึ้น และแนวทางการบริหารความเสี่ยงดังกล่าว โดยคำนึงถึงปัจจัยความเสี่ยงอย่างน้อย ดังต่อไปนี้
7.1  ปัจจัยความเสี่ยงจากการดำเนินงานของผู้ออกตราสาร (business risk)
7.2  ปัจจัยความเสี่ยงจากความสามารถในการชำระหนี้ของผู้ออกตราสาร (credit risk)  
7.3  ปัจจัยความเสี่ยงจากความผันผวนของราคาตราสาร (market risk)  
7.4  ปัจจัยความเสี่ยงจากการขาดสภาพคล่องของตราสาร (liquidity risk) 
7.5  ปัจจัยความเสี่ยงจากอัตราแลกเปลี่ยนเงิน (exchange rate risk)   
7.6  ปัจจัยความเสี่ยงจากการเข้าทำสัญญาซื้อขายล่วงหน้า (derivatives risk) 
7.7  ปัจจัยความเสี่ยงจากความคลาดเคลื่อนของการเข้าทำสัญญาซื้อขายล่วงหน้า (basis risk)
7.8  ในกรณีที่มีการลงทุนในตราสารที่มีอันดับความน่าเชื่อถือต่ำกว่าอันดับ
ที่สามารถลงทุนได้ (non - investment grade) หรือที่ไม่มีการจัดอันดับ
ความน่าเชื่อถือ (unrated) ไม่น้อยกว่าร้อยละ 60 ให้เปิดเผยปัจจัยความเสี่ยงจากการลงทุนในตราสารดังกล่าวเพิ่มเติมด้วย

	8.  รายชื่อผู้จัดการกองทุนที่รับผิดชอบ
การลงทุนตามนโยบายการลงทุน
	รายชื่อผู้จัดการกองทุนที่ได้รับมอบหมายให้บริหารจัดการนโยบายการลงทุน
ไม่เกิน 2 รายชื่อ และวันที่ผู้จัดการกองทุนเริ่มบริหารจัดการ เช่น นาย ....... และนาย............... (ตั้งแต่วันที่ ......) 





คำอธิบายเกี่ยวกับผลการดำเนินงานในอดีต ตามข้อ 3.1 ของภาคผนวก 2

1.  ผลการดำเนินงานทางทฤษฎี (theoretical performance) คือ ผลการดำเนินงานตามแบบจำลอง (model) ผลการดำเนินงานซึ่งได้จากการทดสอบย้อนหลัง (backtested) ผลการดำเนินงานตามสมมติฐาน (hypothetical) ผลการดำเนินงานตามการจำลองข้อมูล (simulated) ผลการดำเนินงานตามจากข้อมูลบ่งชี้ (indicative) ผลการดำเนินงานจากข้อมูล ex - ante และ
ผลการดำเนินงานจากการคาดการณ์ไปข้างหน้า (forward - looking) 
ทั้งนี้ ข้อมูลราคาของหลักทรัพย์หรือทรัพย์สิน (input data) ที่นำมาใช้ในการคำนวณผลการดำเนินงานทางทฤษฎี ต้องเป็นข้อมูลที่มีลักษณะ ดังต่อไปนี้
1.1  เป็นข้อมูลราคาในอดีตจนถึงปัจจุบัน โดยบริษัทจัดการต้องใช้ข้อมูลราคาในอดีตต่อเนื่องอย่างน้อย 5 ปี แต่ไม่เกิน 10 ปี  
1.2  ข้อมูลราคาที่่นำมาคำนวณต้องมีคุณสมบัติดังนี้
	(1)  ข้อมูลของหลักทรัพย์หรือทรัพย์สินที่นำมาคำนวณ ต้องเป็นหลักทรัพย์หรือทรัพย์สินที่สามารถลงทุนหรือมีฐานะ (exposure) ได้
	(2)  ข้อมูลที่นำมาคำนวณต้องมีความถูกต้อง สมบูรณ์ และสม่ำเสมอ เช่น มาจากแหล่งราคาเดียวกันในกรณีที่หลักทรัพย์ listed ในตลาดต่างประเทศหลายแห่ง เป็นต้น
1.3  ในกรณีที่มีการใช้ปัจจัยอื่นเพิ่มเติมนอกเหนือจากข้อมูลราคาในอดีตตามข้อ 1.1 และข้อ 1.2 ให้คัดเลือกปัจจัยโดยตั้งอยู่บนพื้นฐานของความเป็นธรรม ถูกต้อง สมบูรณ์ และสม่ำเสมอ พร้อมทั้งต้องเปิดเผยสมมติฐานที่ใช้และเหตุผลในการใช้ปัจจัยอื่นเพิ่มเติมอย่างชัดเจน

2.  ผลการดำเนินงานที่เกิดขึ้นจริง (actual performance) คือ ผลการดำเนินงานที่เกิดขึ้นจริงจากการลงทุนของกองทุน
ส่วนบุคคลรูปแบบพอร์ตมาตรฐาน ซึ่งจัดทำในรูปแบบของผลการดำเนินงานของกลุ่มประเภทการลงทุน (composite return) 
ซึ่งคำนวณโดยนับรวมกองทุนส่วนบุคคลรูปแบบพอร์ตมาตรฐานของลูกค้าทุกรายที่มีนโยบายการลงทุนเดียวกัน เข้าด้วยกัน 
ตั้งแต่วันเริ่มต้นให้บริการนโยบายการลงทุน (since inception) โดยใช้วิธีการคำนวณผลการดำเนินงานเฉลี่ยถ่วงน้ำหนัก
ตามทรัพย์สิน (asset - weighted average) หรือวิธีการคำนวณอื่นใดที่เหมาะสมกว่าวิธีการข้างต้น ซึ่งจะต้องเป็นไปตาม
หลักวิชาการอันเป็นที่ยอมรับหรือเป็นมาตรฐานสากล 
ตัวอย่างการคำนวณผลการดำเนินงานที่เกิดขึ้นจริง
	ลูกค้า
	มูลค่าต้นงวด (บาท)
	Return (%)
	มูลค่าปลายงวด (บาท)
	น้ำหนัก (%)
	Weighted Return (%)

	1
	1,000,000
	8.00%
	1,080,000
	52.08%
	4.17%

	2
	50,000
	6.00%
	53,000
	2.60%
	0.16%

	3
	750,000
	5.00%
	787,500
	39.06%
	1.95%

	4
	120,000
	7.00%
	128,400
	6.25%
	0.44%

	รวม
	1,920,000
	
	2,048,900
	100.00%
	6.71%


ณ ปลายงวด Composite return = 6.71%
3.  การคำนวณผลการดำเนินงานในอดีตตามข้อ 1. และข้อ 2. ต้องคำนวณโดยหักค่าธรรมเนียมการจัดการลงทุน (management fee) ค่าธรรมเนียมการทำธุรกรรม (transaction cost) หรือค่าธรรมเนียมและค่าใช้จ่ายอื่น ๆ ตามที่บริษัทจัดการได้กำหนดไว้ในสัญญารับจัดการกองทุนส่วนบุคคลออกด้วย

4.  การเปิดเผยผลการดำเนินงานที่เกิดขึ้นจริง หากบริษัทจัดการประสงค์จะเปิดเผยผลการดำเนินงานทางทฤษฎีควบคู่ไปด้วย 
ให้สามารถทำได้ โดยต้องเปิดเผยผลการดำเนินงานในอดีตแต่ละประเภทแยกออกจากกัน และคำนวณจากข้อมูลและวิธีการตามที่กำหนดในข้อ 1. และข้อ 2. ข้างต้น


ตัวอย่างคำเตือนประกอบการเปิดเผยผลการดำเนินงานในอดีต ตามข้อ 3.4 ของภาคผนวก 2

1.  คำเตือนประกอบการเปิดเผยผลการดำเนินงานทางทฤษฎี (theoretical performance)

“ผลการดำเนินงานในอดีตที่เป็นผลการดำเนินงานทางทฤษฎี เป็นเพียงการนำเสนอข้อมูลจากผลการดำเนินงานทางทฤษฎี (theoretical performance) ซึ่งได้จากการทดสอบย้อนหลัง (backtested) โดยไม่ได้อ้างอิงจากผลการดำเนินงานของทรัพย์สินที่เกิดขึ้นจริง จึงมิได้เป็นสิ่งยืนยันถึงผลการดำเนินงานในอนาคต”

2.  คำเตือนประกอบการเปิดเผยผลการดำเนินงานที่เกิดขึ้นจริง (actual performance)

“ผลการดำเนินงานในอดีตที่เป็นผลการดำเนินงานที่เกิดขึ้นจริง (actual performance) เป็นเพียงการนำเสนอข้อมูลผลการดำเนินงานของกลุ่มประเภทการลงทุน (composite return) ซึ่งคำนวณโดยนับรวมกองทุนส่วนบุคคลรูปแบบพอร์ตมาตรฐานของลูกค้าทุกรายที่มีนโยบายการลงทุนเดียวกัน เข้าด้วยกัน จึงมิได้เป็นสิ่งยืนยันถึงผลการดำเนินงานในอนาคต”

หมายเหตุ   หากบริษัทจัดการประสงค์จะเปิดเผยผลการดำเนินงานที่เกิดขึ้นจริงควบคู่กับผลการดำเนินงานทางทฤษฎี ต้องจัดให้มี
คำเตือนทั้ง 2 ประเภทควบคู่กันด้วย 

******************************************


